Арыста 5000-ға жуық үй қалпына келтіру жұмыстарымен қамтылды
"Арыста 5000-ға жуық үй қалпына келтіру жұмыстарымен қамтылды" | "https://abai.kz/post/94762"
TITLE: Арыста 5000-ға жуық үй қалпына келтіру жұмыстарымен қамтылды
URL: https://abai.kz/post/94762
META: "Арыста 5000-ға жуық үй қалпына келтіру жұмыстарымен қамтылды" | "https://abai.kz/post/94762"
DATE: 23.07.2019
AUTHOR(s): Abai.kz
TOTAL WORDS: 151
TEXT: Бүгінгі таңда Арыс қаласының 1875 үйінде қалпына келтіру жұмыстары аяқталды. ҚР Индустрия және инфрақұрылымдық даму министрлігінің деректеріне сәйкес, қала шартты түрде бөлінген 17 секторда қазір 7324 жұмысшы жұмыс істейді. Олар 4804 жеке тұрғын үй мен көп қабатты үйлерді салу және жөндеу жұмыстарымен айналысып жатыр. Құрылысшылар термометр бағанасы күндіз Арыста 45 градустан төмен түспесе де, штаттық режимде жұмыстарын жалғастырып жатыр. « Жұмыс күні таңғы алтыға қарай басталады және сағат 13.00-ге дейін жалғасады. Содан кейін сағат 13.00-ден 16.00-ге дейін құрылысшыларға үзіліс жариялаймыз. Адамдарға демалыс береміз, өйткені аптап ыстық күннің астында жүру мүмкін емес. Құрылысшылар сағат төрт жарымдар шамасынан бастап кешке дейін жөндеу жұмыстарын жалғастыруда. Басқалай болуы мүмкін емес », — деді ҚР индустрия және инфрақұрылымдық даму бірінші вице-министрі Қайырбек Өскенбаев. Естеріңізге сала кетейік, ҚР ИИДМ вице-министрі Арыс қаласында төтенше жағдайдың алғашқы күндерінен бері жұмыс істеуде. Министрлік мамандары құрылыс барысын қадағалайды. Қаланы қалпына келтіруге еліміздің барлық өңірлері мен республикалық маңызы бар қалалар қатысуда. Abai.kz
